Anexa nr. 12

**Competențele de gestiune a resurselor umane**

**Art. 1.** – (1) Competența emiterii actelor administrative privind **numirea în funcție, modificarea, suspendarea și încetarea raportului de serviciu al polițistului, cu excepția situațiilor în care prin lege se stabilește altfel**, revine:

1. **ministrului afacerilor interne, pentru:**

i) șefii unităților aparatului central al MAI și adjuncții acestora;

ii) șefii unităților aflate în subordinea/în cadrul MAI și adjuncții acestora;

iii) șefii unităților subordonate unor unități ale aparatului central al MAI;

iv) personalul care încadrează cabinetele demnitarilor;

v) personalul transferat, delegat sau detașat în afara MAI indiferent dacă aceasta din urmă se realizează sau nu prin numirea pe o funcție prevăzută în statul Anexă „M”.

1. **șefilor unităților aparatului central al MAI, pentru**:
2. personalul unității, cu excepția personalului care încadrează Statul „M”;
3. adjuncții șefilor unităților subordonate;
4. **șefilor unităților aflate în subordinea/în cadrul MAI, pentru**:

i) personalul unității;

ii) șefii unităților aflate în subordinea/în cadrul acestora precum și adjuncții acestora;

1. **șefilor unităților prevăzute la lit. c) pct. ii)**, pentru personalul unității;
2. **șefilor unităților subordonate unor unități ale aparatului central al MAI**, pentru personalul unității.

(2) În actele administrative prevăzute la alin. (1), atunci când situația impune, va fi menționată în mod expres și ***echivalarea*** ***gradelor*** profesionale cu gradele militare, respectiv a gradelor militare cu gradele profesionale.

**Art. 2.** – **Ministrul afacerilor interne** aprobă:

a) **documentația necesară pentru participarea** polițiștilor la **misiuni internaționale de menținere a păcii**, prevederile art. 1 aplicându-se în mod corespunzător;

b) documentația necesară pentru delegarea sau detașarea polițiștilor în afara MAI, indiferent dacă aceasta din urmă se realizează prin numirea pe o funcție prevăzută în statul „M”.

**Art. 3.** – (1) Competența emiterii actelor administrative privind **acordarea gradelor profesionale** precum și pentru **repartiția promoțiilor de absolvenți, cu excepția situațiilor în care prin lege se stabilește altfel**, revine:

1. ministrului afacerilor interne, în cazul ofițerilor de poliție;
2. șefilor unităților aflate în subordinea/în cadrul MAI sau, după caz, șefilor unităților aparatului central al MAI în beneficiul cărora absolvenții au fost pregătiți, pentru agenții de poliție.

**Art. 4.** – Competența emiterii actelor administrative privind **acordarea gradului de sergent major în rezervă** absolvenților anului I de studiu ai Facultății de Poliție, Facultății de Poliție de Frontieră, și ai Facultății de Științe Juridice și Administrative – programul de licență Drept care, din diferite motive, nu mai continuă studiile, revine **directorului general al DGMRU**.

**Art. 5.** – Competența emiterii actelor administrative privind modificarea raporturilor de serviciu prin **împuternicirea** polițistului pentru a exercita atribuțiile unei **funcții** prevăzute cu indemnizație de comandă **aflată în structura organizatorică a altei unități decât cea în care polițistul este încadrat**, revine **șefului care, potrivit reglementărilor specifice, coordonează cele două unități**.

**Art. 6.** – Competența emiterii actelor administrative privind **delegarea polițistului în interesul eșalonului ierarhic superior** revine **șefului** acestuia. În cazul **unităților aparatului central al MAI**, competența emiterii actelor administrative revine **ministrului afacerilor interne**.

**Observatie:**

**Competentele de gestionare a resurselor umane sunt stabilite prin lege angajatorului. Gestionarea resurselor umane este atributul unor institutii, nu unor persoane, chiar daca aceasta se realizeaza prin intermediul sefului unitatii.**

**Ministrul poate doar delega competente, insa cel ce emite acte de numire, incetare sau modificare a raporturilor de serviciu, semneaza actele administrative in numele si pe seama celui ce are competenta de gestionare a resurselor umane.**

**Potrivit legii de organizare a MAI, doar ministerul are competenta de gestionare a resurselor umane.**